- Hindi News
- National
- 22 साल बाद सैयदना बनकर शहर आए शहजादे, दीदार होते ही आंसू के रूप में छलकी खुशी
22 साल बाद सैयदना बनकर शहर आए शहजादे, दीदार होते ही आंसू के रूप में छलकी खुशी
खरगोन | दाऊदी बोहरा समाजजन ने शनिवार को अपने 53वें दाई डॉ. सैयदना आलीकदर मुफद्दल सैफुद्दीन साहब की जोरदार अगवानी की। मौला की एक झलक पाकर हर कोई अभिभूत और धन्य हो उठा। दिलों से उठा खुशी का ज्वार आंखों में आंसू बन छलक गया। मौला एक नजर या मौला नजरे इनायत के नारों के साथ बोहरा समाज के लोगों ने धर्मगुरु के दीदार किए। हर शख्स हाथ जोड़कर एकटक निगाह से उन्हें निहार रहा था। मौला ने हाथ उठाकर आशीर्वाद दिया। उनकी जुबां से खुशहाली और दुआओं के शब्द निकले। दोपहर करीब 4 बजे नगर में प्रवेश करने से पहले उनकी गाड़ी के आगे बुलेट पर सुरक्षा गार्ड चल रहे थे। कई स्थानों पर समाज के गाइड तैनात रहे। इससे पहले वे अक्टूबर 1995 में शहजादे के रूप में शहर आए थे।
मसजिद का लोकार्पण कर की वाअज
बोहरा बाखल स्थित आवास पर आराम फरमाने के बाद धर्मगुरु रैंप से होकर सैफी मसजिद पहुंचे। रैंप के दोनों तरफ समाजजन अपने मौला के दर्शन के लिए खड़े रहे। सैफी मस्जिद को रिनोवेट किया है। इसका लोकार्पण किया। इसके बाद रात 9 बजे वाअज की। वे रविवार को बीटीआई रोड स्थित सैफी स्कूल जाएंगे।
tgl_Latn sot_Latn hin_Deva hin_Deva hin_Deva awa_Deva hin_Deva